jkorsvik/nowiki_second_scrape_merged huggingface dataset:
La Rete

Movimento per la Democrazia – La Rete (Bevegelsen for demokrati – Nettet) var et italiensk politisk parti ledet av Leoluca Orlando. Ideolgien var basert på en blanding av det kristne venstre og sosialliberalisme. 
Partiet ble dannet av Orlando den 24. januar 1991 mens han var borgermester i Palermo og var særlig opptatt av kampen mot mafiaen. Partiet brøt ut av Democrazia Cristiana på grunn av dette partiets bånd til mafiaen. Sentrale mål for partiet var avskaffelse av den parlamentariske immuniteten, en reduksjon i antallet parlamentarikere, samt større makt til domstolene i kampen mot mafiaen. 
Partiet lyktes blant annet i å beholde borgermesterposisjonen i Palermo i 1993. Ved parlamentsvalget i 1994 deltok partiet i valgalliansen Alleanza dei Progressisti (som i tillegg til La Rete inkluderte partiene Partito Democratico della Sinistra, Partito della Rifondazione Comunista, Partito Socialista Italiano, Federazione dei Verdi, Alleanza Democratica, Cristiano Sociali og Rinascita Socialista), som uten å lyktes stilte til valg mot høyrealliansen Polo delle Libertà/Polo del Buon Governo, ledet av  Silvio Berlusconi.
Partiet endret navn til  La Rete per il Partito Democratico (Nettet for det demokratiske parti) før det i 1999 ble en del av Romano Prodis I Democratici.
Cephonodes kingii

Cephonodes kingii er en sommerfugl som tilhører familien svermere (Sphingidae). Den ligner på en humlesvermer (slekten Hemaris) og har liksom disse gjennomsiktige vinger uten skjell. C. kingii finnes over store deler av Australia.


== Utseende ==
En forholdsvis liten svermer (vingespenn 40 – 65 mm) som ligner på en humle. Kroppen er kort og tykk, gulaktig olivengrønn, hodet stort og bredt med velutviklet sugesnabel. Antennene er tykkere mot spissen, ytterst med en liten krok, vel halvparten så lange som forvingene. Bakkroppen har et bredt, svart tverrbånd og ender i en hale av lange, svarte og oransje hår. Forvingene er glassklare med mørkebrune årer, ved roten olivengrønne og i spissen brune. Bakvingene er glassklare, olivengrønne langs innerkanten. Larven varierer i farge fra grønn til grønnsvart, hornet på bakkroppen er S-formet.

		


== Levevis ==
Larvene lever på bladene av Canthium sp. Som andre humlesvermere flyr de voksne sommerfuglene om dagen, da de gjerne besøker blomster.


== Kilder ==
Carter, D. (1994) Sommerfugler fra hele verden. Teknologisk Forlag. ISBN 82-512-0438-0


== Eksterne lenker ==
(en) Cephonodes kingii i Global Biodiversity Information Facility 
(en) Cephonodes kingii hos NCBI 
(en) Kategori:Cephonodes kingii – bilder, video eller lyd på Wikimedia Commons 
(en) Cephonodes kingii – galleri av bilder, video eller lyd på Wikimedia Commons
Hemaris thysbe

Hemaris thysbe er en sommerfugl som tilhører familien svermere (Sphingidae). Denne vesle, dagaktive arten har glassklare vinger og en brun og svart, hårete kropp og ligner en humle, men atferden er ganske ulik. H. thysbe lever over store deler av Nord-Amerika fra Alaska i nord til Florida i sør og ligner mye på den beslektede europeiske arten bredkantet humlesvermer (Hemaris fuciformis).


== Utseende ==
En ganske liten svermer (vingespenn 38 – 50 mm), fargen for det meste gulbrun med et mørkrødt tverrbånd på bakkroppen. Vingene er bredt brune ved roten og langs ytterkanten, slik at bare rundt halvparten er gjennomsiktig. Larven er gulgrønn med mørkegrønne striper langs ryggen og rødbrune flekker på bakkroppen, hornet på bakkroppen er gult.

		
		
		


== Levevis ==
Larven lever på leddved (Lonicera), snøbær (Symphoricarpos), hagtorn (Crataegus), Prunus og på plantede eller naturaliserte eksemplarer av den europeiske korsved (Viburnum opulus). De voksne svermerne flyr om dagen og står på svirrende vinger fremfor forskjellige slags blomster, mens de holder seg fast med framføttene.


== Kilder ==
Milne, L. og Milne, M. (1992) The Audubon Society Field Guide to North American Insects and Spiders. Alfred A. Knopf, New York. ISBN 0-394-50763-0
«Hummingbird Moth (Hemaris spp.)». USDA Forest Service. Besøkt 18. februar 2018. 
«Hummingbird Clearwing (Hemaris thysbe)». Butterflies and Moths of North America. Besøkt 18. februar 2018. 


== Eksterne lenker ==
(en) Hemaris thysbe i Encyclopedia of Life 
(en) Hemaris thysbe i Global Biodiversity Information Facility 
(en) Hemaris thysbe hos ITIS 
(en) Hemaris thysbe hos NCBI 
(en) Kategori:Hemaris thysbe – bilder, video eller lyd på Wikimedia Commons 
(en) Hemaris thysbe – galleri av bilder, video eller lyd på Wikimedia Commons 
Hemaris thysbe – detaljert informasjon på Wikispecies
Hanbali

Hanbali er en av de fire sunnimuslimske religiøse lovskolene. De andre tre er hanafi, maliki og shafi'i. Skolen ble startet av imam Ahmad bin Hanbal (død 855). Hans juridiske vurderinger er dominerende på Den arabiske halvøy, men studenter som studerer islam ellers i verden kan også velge å følge hans konklusjoner når det gjelder islams praksis.  Det er allikevel færre som følger denne skolen enn de som følger de andre religiøse lovskolene innen islam. 


== Kilder ==
(no) Hanbali i Store norske leksikon
Smerinthus cerisyi

Smerinthus cerisyi er en sommerfugl som tilhører gruppen svermere (Sphingidae). Den er svært lik den europeiske arten kveldpåfugløye (Smerinthus ocellata), som den erstatter i Nord-Amerika.


== Utseende ==
En middelsstor (vingespenn 60 – 85 mm) sommerfugl, kroppen er forholdsvis kort og vingene brede til svermer å være. Hodet er ganske lite med reduserte munndeler, antennene smalt fjærformede. Forvingene er noe flikete. Brystet er svart i midten, grått på sidene, bakkroppen grå. Forvingene er gulbrune, med flere smale, lyse og mørke tverrbånd. Bakvingene er for det meste rosa, nær bakkanten med en stor, rund, svart øyeflekk med en blå ring inne i. Larven er blålig grønn med noen gule skråstriper på sidene, hornet på bakkroppen er grønt og gult.

		


== Levevis ==
De voksne sommerfuglene har reduserte munndeler og tar ikke næring til seg. Larvene lever på vier og selje (Salix spp.).


== Utbredelse ==
Finnes over det meste av det nordlige USA og Canada, sørover til Arizona og California. Lengst i sør bare i fjellene.


== Kilder ==
Milne, L. og Milne, M. (1992) The Audubon Society Field Guide to North American Insects and Spiders. Alfred A. Knopf, New York. ISBN 0-394-50763-0


== Eksterne lenker ==
(en) Smerinthus cerisyi i Encyclopedia of Life 
(en) Smerinthus cerisyi i Global Biodiversity Information Facility 
(en) Smerinthus cerisyi hos ITIS 
(en) Smerinthus cerisyi hos NCBI 
(en) Kategori:Smerinthus cerisyi – bilder, video eller lyd på Wikimedia Commons 
(en) Smerinthus cerisyi – galleri av bilder, video eller lyd på Wikimedia Commons 
Smerinthus cerisyi – detaljert informasjon på Wikispecies
Pachysphinx modesta

Pachysphinx modesta er en sommerfugl som tilhører gruppen svermere (Sphingidae). Denne store, nordamerikanske arten ligner på en stor ospesvermer (Laothoe populi). 


== Utseende ==
En stor (vingespenn 90 – 140 mm) svermer, grå med mørkere tverrbånd på vingene. Kroppen er tykk og mindre strømlinjeformet enn mange andre svermere, hodet ganske lite med reduserte munndeler. Antennene er tynne, tydelig fjærformede, rundt 1/3 så lange som forvingene. Forvingen er lyst brungrå med et bredt, mørkere, gråbrunt tverrbånd rundt midten. Vingenes ytterkanter er sterkt bølgete. Bakvingen er rosa, blågrå ved roten. Den opptil 10 cm lange larven er blålig grønn med små, gulhvite flekker, hvite skråstriper på sidene og et kort horn på bakkroppen.

		
		
		


== Levevis ==
Larven lever på poppel (Populus) og vier (Salix). De voksne svermerne tar ikke næring til seg, men lever på fett som er lagret fra larvetiden.


== Utbredelse ==
I det sørlige Canada finnes den like fra Atlanterhavet til Stillehavet. I USA finnes den sør til Colorado i vest og til Texas i øst.


== Kilder ==
Milne, L. og Milne, M. (1992) The Audubon Society Field Guide to North American Insects and Spiders. Alfred A. Knopf, New York. ISBN 0-394-50763-0


== Eksterne lenker ==
(en) Pachysphinx modesta i Encyclopedia of Life 
(en) Pachysphinx modesta i Global Biodiversity Information Facility 
(en) Pachysphinx modesta hos ITIS 
(en) Pachysphinx modesta hos NCBI 
(en) Kategori:Pachysphinx modesta – bilder, video eller lyd på Wikimedia Commons 
(en) Pachysphinx modesta – galleri av bilder, video eller lyd på Wikimedia Commons
BOL (orkester)

BOL (etablert 1995 i Trondheim) er et norsk orkester, kjent for sine utgivelser og oppføringer av musikk i grenselandet mellom jazz og elektronika, akustika og støy.  Den bestod opprinnelig av
Tone Åse vokal og musikalsk leder, 
Ståle Storløkken (piano),
Tor Yttredal (saksofon) og 
Tor Haugerud (trommer).
I ny trioform (Yttredal forlot rundt 2000) laget de (i hovedsak Storløkken) bestillingsverket Interference harmony til Trondheim Kammerfestival 2003. Senest opptrådte de på Varangerfestivalen 2006.


== Utgivelser ==
BOL (Via Music, 2001).
Silver sun (Curling Legs, 2005).  Egen musikk og tekst, noe fra Olav H. Hauge.
Skylab (NorCD, 2007)


== Referanser ==


== Eksterne lenker ==
(no) Offisielt nettsted 
(en) BOL (orkester) på Discogs 
(en) BOL (orkester) på Discogs 
(en) BOL (orkester) på MusicBrainz 
Universitetsavisa: Eksamen frå jazzfestivalens scene
.303 British

.303 British er en patron for gevær og maskingevær.
Patronen ble utviklet i Storbritannia først som en svartkruttpatron for Lee-Metford-riflen i 1880-årene, men ble senere ladet både med korditt og med røksvakt krutt. Patronen erstattet den eldre .577/450 Martini-Henry til enkeltskuddsriflen Martini-Henry. Som mange patroner fra perioden, slik som 7,62 x 54R til det russiske Mosin-Nagant M91/30-geværet, var patronen laget som en randpatron, med en flens bak som lettet utrekkingen av patronen.
Våpen som Lee-Enfield-riflen, Vickers maskingevær og Brengun var alle kamret for denne patronen. Den var standard kaliber både i de britiske og i samveldelandenes væpnede styrker fra 1889 til 1950-årene, da den ble erstattet med 7,62 x 51 mm NATO. Den er populær på grunn av det store antallet militære overskuddsvåpen kamret for patronen som er sluppet på det sivile markedet. Mange av disse er modifisert for sportsskyting.


== Se også ==
Liste over patrontyper


== Referanser ==


== Eksterne lenker ==
(en) .303 British – kategori av bilder, video eller lyd på Commons 
(en) .303 British – galleri av bilder, video eller lyd på Commons
Volubilis

Volubilis (arabisk: وليلي, Walili) er en romersk ruinby i Marokko; nær byen Meknès mellom Fès og Rabat. Volubilis er den best bevarte romerbyen i denne delen av Nord-Afrika, og ble av den grunn oppført på UNESCOs verdensarvliste i 1997.
I oldtiden var Volubilis en betydningsfull romersk by, ved rikets vestligste grenser. Byen ble anlagt på samme sted som en tidligere kathagensk bosetning fra før 300 f.Kr. Volubilis var provinshovedstad i den romerske provinsen Mauretania Tingitana; dette var en grøderik region som eksporterte korn og olivenolje, blant annet til Roma.

Romerne forlot det meste av Marokko rundt år 300; men beholdt Volubilis til byen etter alt å dømme ble ødelagt av et jordskjelv på slutten av 300-tallet. Fra 500-tallet finnes det imidlertid en liten gruppe gravminner skrevet på latin som tyder på at det da fantes et kristent samfunn her, som fortsatt brukte romersk datering. Myntfunn viser at byen var okkupert av Abbasidene, flere av disse myntene har innskriften Walila. 
Fyrsten Idris I, som grunnla Idrisiddynastiet og la grunnlaget for muslimsk innflytelse i Marokko, inntok byen i 788. Byen var da styrt av Awraba-klanen, som raskt anerkjente Idris' overhøyhet og utropte ham til imam. På tre korte år hadde han befestet sin makt i regionen, før han døde og etterlot seg en gravid fyrstinne av Awrabaavstamning og en lojal slave, Rashid. Rashid fungerte som regent inntil Idris II vokste til. På dette tidspunktet hadde imidlertid hoffet flyttet til Fès, og overlatt Volubilis tilbake til Awrabaene.
Ruinene her ble skadet under Jordskjelvet i Lisboa i 1755, og i de følgende årene ble marmoren her fjernet og tatt i bruk til byggeprosjekter i den nærliggende byen Meknès.
Franske arkeologer begynte utgravninger her i 1915. Omfattende rester av romerbyen har blitt avdekket. Siden 2000 har utgravningene her blitt utført av University College, London og det marokkanske Institut National des Sciences de l’Archéologie et du Patrimoine; under ledelse av Elizabeth Fentress, Gaetano Palumbo og Hassan Limane. Disse utgravningene har avdekket det som ser ut til å være Idris' palass, like nedenfor og vestenfor romerbyen. Utgravningene har også avdekket et middelalderby.


== Bygningsrester fra romertiden ==


== Eksterne lenker ==
Offisielt nettsted 
(en) Volubilis – kategori av bilder, video eller lyd på Commons 
(en) Volubilis – galleri av bilder, video eller lyd på Commons 
The Volubilis Project, oversikter og utgravingsrapporter
Volubilis in modern photos
Sphinx drupiferarum

Sphinx drupiferarum er en sommerfugl som tilhører familien svermere (Sphingidae). Denne arten har larver som lever på frukttrær.


== Utseende ==
En stor (vingespenn 75 – 115 mm), slank svermer som ligner ligustersvermeren (Sphinx ligustri). Forvingene er gråhvite langs for- og bakkanten, mørkt grå i midten. Bakvingene er svarte med to lysegrå tverrbånd. Bakkroppen er tverrstripet i grått og svart, med en grå lengdestripe i midten. Larven er mørkegrønn med fiolette skråstriper på sidene, hornet på bakkroppen er lilla.

		


== Levevis ==
Larven lever på kirsebær og plomme (Prunus spp.) og eple (Malus), både på ville og dyrkede trær.
Den voksne sommerfuglen flyr i skumringen på forsommeren.


== Utbredelse ==
Denne svermeren finnes over det meste av USA og det sørlige Canada.


== Kilder ==
Milne, L. og Milne, M. (1992) The Audubon Society Field Guide to North American Insects and Spiders. Alfred A. Knopf, New York. ISBN 0-394-50763-0
Oehlke, W. Sphingidae of the Americas – Sphinx drupiferarum. [1] Arkivert 12. november 2011 hos Wayback Machine.


== Eksterne lenker ==
(en) Sphinx drupiferarum i Encyclopedia of Life 
(en) Sphinx drupiferarum i Global Biodiversity Information Facility 
(en) Sphinx drupiferarum hos ITIS 
(en) Sphinx drupiferarum hos NCBI 
(en) Kategori:Sphinx drupiferarum – bilder, video eller lyd på Wikimedia Commons 
(en) Sphinx drupiferarum – galleri av bilder, video eller lyd på Wikimedia Commons 
Sphinx drupiferarum – detaljert informasjon på Wikispecies
Pungrotter

Pungrotter (Didelphidae) er en familie av pungdyr og forekommer i Amerika, ofte i nærheten av mennesker. Pungrotter har en meget primitiv bygning og ingen nære slektninger blant andre pungdyr. De har derfor fått sin egen orden.
De utmerker seg ved at de har det største antallet fortenner (10 oppe og 8 nede) hos nåtidens pattedyr. Til og med hjørnetennene er sterkt utviklede. Kroppen er ganske fast og halen tjener hos flere av artene som et griporgan. Føttene har fem tær og de bakre har motsatt stortå uten klo. Bakbena er ikke forlengede. Pelsen har et enkelt lag som mangler ullhår, og de nakne føttene og halen er dekket av skjell som en form for lett hudpanser mot mekanisk slitasje.Antallet brystvorter veksler mellom syv og 27. Pungens utseende er ofte ulik, da den hos noen arter er fullstendig utviklet og dyp, er den hos andre fullstendig forsvunnet. Mange unger fødes om gangen. Størrelsen til disse dyrene ligger mellom en katt og en rotte, samt at den utmerker seg ved en litt spesiell nese.
De er alle aktive om natten, og lever mest alene. De fleste klatrer i trærne og bruker halen for å henge fra treets grener over lengre tid. Føden består av for eksempel snegler, rotter og frukt. De lever først og fremst av alle slags små pattedyr, fugl, egg, insekter og ormer m.m. 
Det er både marklevende, trelevende og halvt vannlevende arter. Stort sett aktive i skumringen og om natten. Pungrotter kan bli mellom fem og ti år.


== Referanser ==


== Eksterne lenker ==
(en) Pungrotter – oversikt og omtale av artene i WORMS-databasen 
(en) Pungrotter i Encyclopedia of Life 
(en) Pungrotter i Global Biodiversity Information Facility 
(en) Pungrotter hos Fossilworks 
(en) Pungrotter hos ITIS 
(en) Pungrotter hos NCBI 
(en) Kategori:Didelphidae – bilder, video eller lyd på Wikimedia Commons 
(en) Didelphidae – galleri av bilder, video eller lyd på Wikimedia Commons 
Didelphidae – detaljert informasjon på Wikispecies
Sphinx chersis

Sphinx chersis er en sommerfugl som tilhører familien svermere (Sphingidae). Denne nordamerikanske arten ligner den europeiske ligustersvermeren (Sphinx ligustri).


== Utseende ==
En stor (vingespenn 90 – 130 mm), lysgrå svermer. Kroppen er kraftig og spoleformet, antennene kraftige og noe mindre enn halvparten så lange som forvingene. Disse er lyset grå med en svart flekk bakerst ved roten og fem korte, svarte lengdestreker utover i vingen. Bakvingen er brunsvart med to grå tverrbånd, bakkroppen er tverrstripet i grått, svart og hvitt med en bred, grå lengdestripe. Larven er blekgrønn, ofte litt blålig, ellers nokså varierende i farge. Den har markerte skråstriper på sidene.

		
		
		


== Levevis ==
Larven lever på ask, syrin, liguster, kirsebær og amerikaosp. De voksne sommerfuglene, som flyr i skumringen og gjerne besøker dype blomster for å drikke nektar, flyr i en generasjon i nord, to generasjoner hver sommer lenger sør.


== Utbredelse ==
Sphinx chersis finnes i det nordlige Mexico og gjennom det meste av USA.


== Kilder ==
Oehlke, W. Sphingidae of the Americas – Sphinx chersis. [1] Arkivert 20. august 2010 hos Wayback Machine.


== Eksterne lenker ==
(en) Sphinx chersis i Encyclopedia of Life 
(en) Sphinx chersis i Global Biodiversity Information Facility 
(en) Sphinx chersis hos ITIS 
(en) Sphinx chersis hos NCBI 
(en) Kategori:Sphinx chersis – bilder, video eller lyd på Wikimedia Commons 
(en) Sphinx chersis – galleri av bilder, video eller lyd på Wikimedia Commons 
Sphinx chersis – detaljert informasjon på Wikispecies
Sphinx perelegans

Sphinx perelegans er en sommerfugl som tilhører familien svermere (Sphingidae). 


== Utseende ==
En stor (vingespenn 85 – 110 mm), slank, grå svermer med lange vinger. Kroppen er spoleformet, brystet er lysegrått i midten og gråsvart på sidene, antennene er lyse og omtrent 1/3 så lange som forvingene. Forvingene er mørkegrå med diffuse, lysere felt i midten og langs ytterkanten og 3-4 korte, svarte lengdestriper. Bakvingene er mørkegrå med to lysegrå tverrbånd. Bakkroppen har en bred, grå midtstripe, på sidene er den tverrstripet i svart og hvitt.

		
		
		


== Levevis ==
S. perelegans lever i skogene i fjellene, og i tørt busklandskap (chaparral) langs vestkysten av Nord-Amerika. Larvene lever på ulike busker, blant andre Arctostaphylos manzanita og Arbutus menziesii. De voksne svermerne flyr fra skumringen og utover natten. De besøker sjelden blomster og tar for det meste lite eller ingenting næring til seg.


== Utbredelse ==
Denne svermeren finnes langs vestkysten av Nord-Amerika, fra det nordlige Baja California gjennom USA til det sørlige Britisk Columbia. Streifere er påtruffet lenger øst.


== Kilder ==
Oehlke, W. Sphingidae of the Americas – Sphinx perelegans. [1]


== Eksterne lenker ==
(en) Sphinx perelegans i Encyclopedia of Life 
(en) Sphinx perelegans i Global Biodiversity Information Facility 
(en) Sphinx perelegans hos ITIS 
(en) Sphinx perelegans hos NCBI 
(en) Kategori:Sphinx perelegans – bilder, video eller lyd på Wikimedia Commons 
(en) Sphinx perelegans – galleri av bilder, video eller lyd på Wikimedia Commons 
Sphinx perelegans – detaljert informasjon på Wikispecies
Kjetil Nilsen (fotballspiller)

Kjetil Nilsen (født 19. februar 1975) er en norsk fotballspiller.


== Karriere ==
Han startet  karrieren i Langhus, men ble plukket opp av Drøbak/Frogn hvor han spilte i flere sesonger, før han gikk videre til Lillestrøm Sportsklubb og Follo Fotball.


=== Follo ===
I Follo var han kaptein i to sesonger, spilte tilsammen 161 kamper og scoret 26 mål. 15. januar 2009 ble Nilsen og Follo enige om å terminere kontrakten som egentlig strakk seg ut 2009-sesongen. Han fortsatte karrieren som spillende hjelpetrener i Modum Fotballklubb.


== Referanser ==


== Eksterne lenker ==
(en) Kjetil Nilsen – Transfermarkt 
(no) Kjetil Nilsen – Norges Fotballforbund 
(en) Kjetil Nilsen – FBref
Gunnar Gravdahl

Gunnar Gravdahl (født 17. august 1927 i Andebu, død 18. april 2015 i Oslo) var en norsk psykolog og politiker (H).
Han var medlem av Bærum kommunestyre 1972–1991, gruppeleder for Høyre 1976–1979 og ordfører 1979–1991. Han har også vært styreformann ved Henie Onstad kunstsenter 1988–1995 og styremedlem i flere interkommunale selskaper. Etter tiden som folkevalgt drev han egen konsulentvirksomhet.


== Referanser ==
Willy Greiner

Willy Rudi Greiner (født 14. juni 1919 i Oslo, død 25. februar 1980) var en norsk industrileder og politiker (H).
Han hadde examen artium fra 1939, handelsgymnasium fra 1940, shippingskole fra 1942 og 4 års pianostudier ved Nils Larsens Klaverskole. Han var assistent i Norsk Varekrigsforsikring A/S 1940–1943, direktørsekretær i Herøya Elektrokjemiske Fabrikker A/S 1943–1952, finanssekretær og senere avdelingssjef i Norsk Hydro fra 1952, direktørsekretær i Skafså kraftverk A/S fra 1948 og direktørsekretær i Røldal-Suldal Kraft A/S fra 1963. Greiner var dessuten styremedlem i Asker og Bærum Kraftselskap fra 1964, styremedlem i Bærums Sparebank fra 1971, formann i representantskapet i Sonja Henies og Niels Onstads stiftelse fra 1969 og medlem av representantskapet i Opplandskraft fra 1970.Greiner hadde forskjellige tillitsverv i Oslo Unge Høyre og Oslo Høyre 1938–1950. Utover dette var han styremedlem i Oslo Konservative Klubb 1954–1959, medlem av Bærum kommunestyre fra 1960, medlem av Bærum formannskap fra 1964, ordfører 1968–1978, medlem av Akershus fylkesting fra 1963 og medlem av Akershus fylkesutvalg 1968–1971. Greiner trakk seg som ordfører av helsemessige årsaker i 1978.


== Referanser ==